text: Nu kommer grænsekontrollen
  21 juni 2011 kl. 15.18
  Regeringen har fået styr på stemmene - så nu anses det for sikkert, at den øgede grænsekontrol indføres, bl.a. ved den dansk-tyske grænse.
  Oppositionen måtte ved 16-tiden give op. Der kunne ikke samles flertal for det beslutningsforslag, som S og SF havde bedt Folketinget tage stilling til. Et forslag, der ville forhindre bygning af faste anlæg og flere toldere på grænsen. 
  Hvis forslaget også falder til 2. (og sidste) behandlingen på fredag, begynder anlægget af kontrolbaner og bygninger ved de store grænseovergange på motorvejen ved Frøslev. Samtidig øges antallet af toldere på grænsen markant. 
  Diskussionerne om aftalen mellem regeringen og Dansk Folkeparti ventes dog ikke at stoppe. De sidste måneder har debatten været voldsom. Oppositionen mener, at aftalen strider mod Schengen-aftalen, som skal sikre varer og mennesker fri bevægelighed over grænserne. toldanlæg og permanent kontrol på grænsen vil være i modstrid til aftalen.
  